શ્રીનગર- ભારતીય જનતા પાર્ટીએ જમ્મુ-કશ્મીર સરકારમાંથી પોતાનું સમર્થન પાછું ખેંચી લીધું છે. ભાજપના રાષ્ટ્રીય અધ્યક્ષ અમિત શાહે આજે દિલ્હીમાં પાર્ટી નેતાઓ સાથે બેઠક કરી હતી. ત્યારબાદ જમ્મુ-કશ્મીર સરકારમાંથી સમર્થન પાછું ખેંચવાનો નિર્ણય કરવામાં આવ્યો છે. મળતી માહિતી મુજબ આજે સાંજે જમ્મુ-કશ્મીરના મુખ્યપ્રધાન મહેબૂબા મુફ્તી પોતાના પદ પરથી રાજીનામું આપશે. ભારતીય જનતા પાર્ટીએ PDPને આપેલું સમર્થન પરત લેવાની જાણ કરતો પત્ર પણ રાજ્યપાલને મોકલી આપ્યો છે. આ અંગે ભારતીય જનતા પાર્ટીના નેતા રામ માધવે પત્રકાર પરિષદને સંબોધન કર્યું અને PDPને આપેલું સમર્થન પાછું ખેચવા અંગેના કારણો જણાવ્યા હતા.